Author: Fodorová Alena
Company: MSVVaSSR

Správa zo zahraničnej pracovnej cesty

1.	Účastníci ZPC:

Titul, meno a priezvisko:

Mgr. Eva Kaczová
Mgr. Alena Fodorová

Pracovisko: | Ministerstvo školstva, vedy, výskumu a športu SR, Sekcia vysokých škôl, Stredisko na uznávanie dokladov o vzdelaní,  Stromová 1, 813 30 Bratislava
Pracovné zaradenie: | hlavný štátny radca, hlavný radca
Znalosť jazykov: | Aj, Nj
2.	Zahraničná pracovná cesta:
Štát: | Belgicko
Mesto: | Brusel
Vykonaná v dňoch: | 11. – 12.02.2014
Prijímajúca organizácia: | Európska komisia
Účel cesty: | Konferencia o modernizácii Smernice o uznávaní odborných kvalifikácií zameraná na bezpečnú mobilitu
3.	Rámcový program pobytu:

11. 02. 2014
12. 02. 2014

prílet do Bruselu
26.-27.11 201 účasť na konferencii a odlet späť do Bratislavy

4.	Stručný priebeh rokovaní
Konferenciu otvorili pán Pierre Delsaux (zástupca riaditeľa DG Internal Market and Services, European Commission), pán Malcolm Harbour Mep (predseda Committee on the Internal Market and Consumer Protection, European Parliament), ktorí privítali účastníkov konferencie, zameranú na bezpečnú mobilitu odborníkov v rámci Európskej únie. Priebeh konferencie bol rozdelený do štyroch blokov.
1.Zjednodušenie mobility – Európsky profesijný preukaz
Za kľúčový nástroj na zjednodušenie mobility novej Smernice Európskeho parlamentu a Rady 2013/55/EÚ z 20. novembra 2013, ktorou sa mení smernica 2005/36/ES o uznávaní odborných kvalifikácií a nariadenie (EÚ) č. 1024/2012 o administratívnej spolupráci prostredníctvom informačného systému o vnútornom trhu (nariadenie o IMI) je považovaný Európsky profesijný preukaz (ďalej len „EPC“). EPC je elektronické potvrdenie preukazujúce, že odborník splnil všetky potrebné podmienky na účely dočasného a príležitostného poskytovania služieb v hostiteľskom štáte alebo uznanie odborných kvalifikácií na účely usadenia sa v hostiteľskom štáte. Zavedením tohto nástroja sa má uľahčiť prístup uznávania odborných kvalifikácií, ktorý bude podporovaný Informačným systémom vnútorného trhu (IMI) prostredníctvom, ktorého budú spolupracovať kompetentné orgány v domovskom a hostiteľskom členskom štáte na overovaní dokumentov priložených k EPC žiadosti. Hostiteľský členský štát vydá elektronické potvrdenie EPC na základe, ktorého bude môcť žiadateľ dočasne a príležitostne poskytovať služby v priebehu 18 mesiacov v zvolenom členskom štáte. 
2. Posilnenie záruk pre občanov a pacientov: výstražný mechanizmus a znalosť jazykov
Umožnením jednoduchšieho pohybu odborníkov v rámci EÚ by nemali byť nijako dotknuté práva na ochranu a bezpečnosť pacientov a spotrebiteľov. Medzi opatreniami na ochranu a bezpečnosť pacientov je v novelizovanej Smernici 2013/55/EÚ navrhnutý výstražný mechanizmus, ktorý bude platiť pre všetky povolania, ktoré by mohli mať dopad na bezpečnosť pacientov alebo pri výchove detí. Ak odborníkovi bude zakázaná činnosť, hoci i len dočasne, v nejakom členskom štáte, tento členský štát prostredníctvom výstražného mechanizmu oznámi danú skutočnosť všetkým členským štátom. 
Kontrola znalosti jazykov je nevyhnutná najmä pri profesiách, ktoré môžu mať dopad na zdravie a bezpečnosť pacientov. Kontroly sa budú vykonávať u odborníkoch, ktorí budú mať už uznanú odbornú kvalifikáciu a budú sa preskúmavať znalosti z jazyka, ktorý je úradným jazykom v členskom štáte, kde bude odborník usadený.
3. Zjednodušenie kvalifikácie – Uznanie odbornej praxe a význam rôznorodosti vo vzdelávacích systémoch
Hoci rozsah smernice je rozšírený tak, aby sa vzťahoval na tých mladých profesionálov, ktorí ešte musia dosiahnuť odbornú prax, aby získali prístup k regulovanému povolaniu, zachováva aj národné vzdelávacie modely ako je duálne vzdelávanie. Poskytovanie odbornej praxe zo strany firiem nie je na rovnakej úrovni v každom členskom štáte, a preto obavy z neuznania  odbornej praxe, získanej v inom členskom štáte kompetentným orgánom v domovskom štáte neustále pretrvávajú.
4. Spoločné princípy odbornej prípravy
Spoločné princípy odbornej prípravy umožnia novým povolaniam využívať benefity ako pri  automatickom uznávaní odbornej kvalifikácie, čo bude mať za následok rýchlejšie a jednoduchšie uznávacie postupy. Spoločný rámec pre odbornú prípravu je súbor spoločných minimálnych znalostí, zručností a spôsobilostí potrebných na výkon určitého povolania, ktoré je regulované. Hlavným cieľom zavedenia spoločného rámca na odbornú prípravu je, že umožňuje viacerým odborníkom pohyb medzi členskými štátmi a vykonávať regulované povolanie. 
Záver:
Konferencia nadväzovala na stretnutie, kde bola formálne prijatá nová verzia Smernice 2013/55/EÚ, platná od 17. januára 2014. Diskutované boli zmeny smernice o uznávaní odborných kvalifikácií, význam rôznorodosti vzdelávacích systémov v EÚ, spoločné princípy vzdelávania a zjednodušovanie mobility.
5.	Odporúčané závery:
Medzi ciele v období transpozície Smernice 2013/55/EÚ boli stanovené jednoduchšia mobilita odborníkov medzi jednotlivými členskými štátmi, ako aj zjednodušovanie a uľahčovanie vzájomného uznávania odbornej kvalifikácie, ochrana osobných údajov, ako aj ochrana bezpečnosti v prípade regulovaných povolaní, ktoré majú dôsledky na verejné zdravie alebo bezpečnosť.
6.  Prehľad prinesenej dokumentácie
Dokumentácia zo zasadnutia stretnutia je k dispozícií na Stredisku na uznávanie dokladov o vzdelaní.

7.   Prínos ZPC
 	Účasťou na Konferencii o modernizácii Smernice o uznávaní odborných kvalifikácií zameraná na bezpečnú mobilitu bola podporená snaha vzájomné vymieňanie skúseností, poznatkov aj problematických oblastí pri uznávaní odborných kvalifikácií medzi jednotlivými členskými štátmi EÚ: 
. 

8.  Spôsob zverejnenia výsledkov

Správa zo ZPC bola zaslaná Sekcii medzinárodnej spolupráce, európskych záležitostí a celoživotného vzdelávania MŠVVaŠ SR, ktorá ju zverejní na internetových stránkach MŠVVaŠ SR. Súhlasíme so zverejnením správy na internete.

Dátum: 20.02. 2014

Správu vypracovala:     Mgr. Alena Fodorová
                                                                         
Správu schválil:

Mgr. Eva Kaczová, riaditeľka Strediska na uznávanie